Hailee Steinfeld

Hailee Steinfeld (s. 11. joulukuuta 1996 Tarzana, Los Angeles, Kalifornia) on yhdysvaltalainen näyttelijä ja laulaja, joka nousi kuuluisuuteen elokuvan Kova kuin kivi myötä vuonna 2010. Hänellä on levytyssopimus Republic Recordsin kanssa.

 Tausta 
Steinfeld syntyi Tarzanassa, Los Angelesin kaupunginosassa. Hän kasvoi Agoura Hillsissä ja myöhemmin Thousand Oaksissa. Hänen isänsä on juutalainen. Steinfeldin äiti Cheri on sisustussuunnittelija ja isä Peter personal trainer. Hänellä on vanhempi veli Griffin. Steinfeld kävi kotikoulua vuodesta 2008 ja valmistui ylioppilaaksi vuonna 2015. Hänellä on filippiiniläisiä ja afroamerikkalaisia sukujuuria. Steinfeld on tehnyt myös mallintöitä ja esiintyi Miu Miu -muotimerkin mainoskasvona vuonna 2011.

 Ura 
 Näyttelijänura 
Steinfeld innostui näyttelemisestä kahdeksanvuotiaana ja harjoiteltuaan vuoden verran hän alkoi esiintyä muun muassa mainoksissa ja lyhytelokuvissa. Hän esiintyi myös vierailevissa rooleissa televisiosarjoissa Back to You ja Sons of Tucson. Läpimurtonsa Steinfeld teki 13-vuotiaana, kun hänet valittiin usean tuhannen ehdokkaan joukosta näyttelemään Mattie Rossia Jeff Bridgesin rinnalla Coenin veljesten elokuvassa Kova kuin kivi. Steinfeld sai roolistaan kiitosta elokuvakriitikoilta sekä muun muassa Bafta- ja Oscar-ehdokkuuden.

Vuonna 2013 Steinfeld näytteli Juliaa Romeo & Julietissa, Petraa Gavin Hoodin elokuvassa Ender’s Game sekä Uusia alkuja -elokuvassa Violetia Keira Knightleyn rinnalla.
Steinfeld näytteli pääosaa Transformers-sarjaan kuuluvassa elokuvassa Bumblebee (2018).  Hän ääninäytteli Gwen Stacya animaatioelokuvissa Spider-Man: Kohti hämähäkkiversumia (2018) ja Spider-Man: Across the Spider-Verse (2023). Televisiossa Steinfeld näytteli runoilija Emily Dickinsonia Apple TV+ -sarjassa Dickinson (2019–2021) sekä Kate Bishopia Marvel-sarjassa Hawkeye. Vuonna 2025 Steinfeld näytteli Ryan Cooglerin ohjaamassa yliluonnollisessa trillerissä Sinners.

 Laulajana 
Steinfeld solmi Republic Records -yhtiön kanssa levytyssopimuksen keväällä 2015 esiinnyttyään musikaalielokuvassa Pitch Perfect 2, jossa hän lauloi kappaleen ”Flashlight”. Hänen debyytti-EP:nsä HAIZ julkaistiin lokakuussa 2015. Se sijoittui Billboard 200 -listalla ainoalla listaviikollaan joulukuussa 2015 sijalle 57. Levyltä on julkaistu singlet ”Love Myself”, ”Rock Bottom” ja ”Starving”. Steinfeld oli myös mukana Shawn Mendesin kappaleen ”Stitches” akustisessa versiossa ja esiintyi vuonna 2015 Taylor Swiftin musiikkivideolla ”Bad Blood”.
Steinfelld julkaisti toisen EP:nsä Half Written Story vuonna 2020. Hän on osallistunut myös ääniraidoille, kuten elokuviin Back To Life (2018) ja Sinners (2025).

 Yksityiselämä 
Steinfeld avioitui amerikkalaisen jalkapallon pelaajan Josh Allenin kanssa toukokuussa 2025.

 Filmografia 
 Elokuvat Vuosi Suomenkielinen nimi Alkuperäinen nimi Rooli 2010 Kova kuin kivi True Grit Mattie Ross2013Hateship, Loveship  Sabitha Uusia alkuja  Begin Again Violet MulliganRomeo & Juliet  Juliet CapuletEnder’s Game  Petra Arkanian20143 Days to Kill  Zooey RennerThe Homesman  Tabitha HutchinsonThe Keeping Room  Louise2015Ten Thousand Saints  ElizaPitch Perfect 2  Emily Junk Marnie – tyttö ikkunassa When Marnie Was There Anna Sasaki (ääni engl. versiossa)Barely Lethal  Megan Walsh2016Term Life  Cate BarrowThe Edge of Seventeen  Nadine Franklin 2017Pitch Perfect 3  Emily Junk2018 Spider-Man: Kohti hämähäkkiversumia Spider-Man: Into the Spider-Verse Gwen Stacy / Hämähäkki-Gwen (äänirooli)Bumblebee  Charlie Watson 2019 Charlien enkelit  Charlie’s Angels Värvätty Enkeli (cameorooli) 2023Spider-Man: Across the Spider-Verse  Gwen Stacy / Hämähäkki-Gwen (äänirooli)The Marvels  Kate Bishop / Haukansilmä (cameorooli) 2025Sinners Mary   2027Spider-Man: Beyond the Spider-Verse  Gwen Stacy / Hämähäkki-Gwen (äänirooli) Televisiosarjat Vuosi Suomenkielinen nimi Rooli Huomautuksia 2007 Takaisin ruutuun pikkutyttö jakso ”Gracie’s Bully” 2010 Tucsonin veljekset Bethany Springs jakso ”Chicken Pox” 2019– Dickinson Emily Dickinson päärooli; Apple TV+-alkuperäissarja 2021 Hawkeye Kate Bishop toinen päärooleista 2021– Arcane Violet / ”Vi” päärooli 2024 What If...? Kate Bishop / Haukansilmä äänirooli; jakso ”Mitä jos… 1872?” 2025 Marvel Zombies äänirooli; 2 jaksoa

 Diskografia 

 EP:t 
 Haiz (2015)
 Half Written Story (2020)

 Singlet 
 ”Love Myself” (2015)
 ”Rock Bottom” (2016)
 ”Starving” (2016)
 ”Most Girls” (2017)
 ”Let Me Go” (2017)
 ”Capital Letters” (2018)
 ”Back to Life” (2018)

 Lähteet 

 Aiheesta muualla 



Luokka:Yhdysvaltalaiset näyttelijät
Luokka:Yhdysvaltalaiset laulajat
Luokka:Vuonna 1996 syntyneet
Luokka:Elävät henkilöt
Luokka:Amerikanjuutalaiset
Luokka:Afroamerikkalaiset